open-index/open-wikipedia-markdown huggingface dataset:
Barbara Allimadi

**Barbara Ann Allimadi** (c. 1972 – 27 April 2020) yali munnabyabufuzi mu Uganda era omulwanirizi w'eddembe ly'obuntu. Yali amanyiddwa nnyo okutegeka "okwekalakaasa " n'okukwatibwa oluvannyuma lw'okwekalakaasa mu palamenti n'ekibiina kya Concerned Citizens.

## Obulamu bw'omubuto
Allimadi yazaalibwa mu Uganda era bazadde be baali Eriphas Otema Allimadi,  Katikkiro wa Uganda owookusatu (1980–1985), ne Alice Lamunu Allimadi.   Yali omu ku baana ekkumi n'omusanvu abakitaawe. Muganda we ye [./Milton_Allimadihttps://en.wikipedia.org/wiki/Milton_Allimadi Milton Allimadi,] pulofeesa, munnamawulire era omutandisi w'olupapula lw'amawulire.

Allimadi yasomera ku [./Gayaza_High_Schoolhttps://en.wikipedia.org/wiki/Gayaza_High_School ssomero lya Gayaza High School,] nga famire ye tennagenda mu buwanganguse nga gavumenti ya Obote II egobwa.   Yasomerera diguli mu byuma bikalimagezi n'empuliziganya mu London Metropolitan University .  Allimadi yakola obwayinginiya mu Bungereza,  oluvannyuma n'adda mu Uganda mu 2007. 

## Okulwanirira eddembe ly’obuntu
Mu 2012, Allimadi yategeka okwekalakaasa oluvannyuma lwa Ingrid Turinawe, munnabyabufuzi ow'oludda oluvuganya amanyiddwa nga "Iron Lady" owa Forum for Democratic Change (FDC),  ebbeere lye lyasikibwa era nerinyigibwa omuserikale wa poliisi era okuswazibwa kuno ne kulagibwa ku ttivvi. Okwekalakaasa kwatambula okutuuka ku Poliisi ya Kampala Central nebamanyika nga "bra protest" mu Uganda.   Allimadi yagamba nti yeewunya nyo nti poliisi eteekeddwa okutukuuma omukyala ate yamutyoboola butyoboozi mu maaso ga buli muntu." 

Ne mu 2012, Allimadi yakwatibwa oluvannyuma lw’okwekalakaasa mu palamenti n’ekibiina kya Concerned Citizens era essaati ye eya  nebiwambibwa. 

Allimadi yali mulwanirizi w’ekibiina ky’ebyobufuzi ekya FDC,  era mu 2019 yeegatta ku kibiina ekipya ekya [./Alliance_for_National_Transformationhttps://en.wikipedia.org/wiki/Alliance_for_National_Transformation Alliance for National Transformation] (ANT) era n’afuuka omuwandiisi waabwe ow’ensonga z’ensi yonna, ng’akwanaganya Bannayuganda abali mu nsi endala .   Yafuna diguli eyookubiri okuva mu yunivasite y'e Makerere era yali ateekateeka okugenda ebweru w'eggwanga okukola omulimu gwe ogwa ANT ng'ebula ebanga tono afe mu 2020.

## Okufa n’omusika
Allimadi yasangibwa nga muffu mu makaage e [./Kiwaatulehttps://en.wikipedia.org/wiki/Kiwaatule Kiwaatule], Kampala nga 27 April 2020.    Poliisi yaggulawo okunoonyereza ku nfa ye.    Mugisha Muntu, omukwanaganya w’ekibiina kya ANT mu ggwanga lyonna, yayogera mu kuziika kwe.

Ekitongole kya Barbara Allimadi Foundation kyatongozebwa mukumujjukira mu 2021, okuwa abayizi sikaala z’amatendekero ne yunivasite naddala abawala. 

## Ebiwandiiko ebikozesebwa
Charity Lenia

**<big>Charity Lenia</big>** era amanyiddwa nga Charity Lenia Kevin munnabyabufuzi mu Uganda era nga ye mubaka wa Palamenti obutereevu mu Vurra County, Arua District okumala ekisanja kya 2026–2031 mu palamenti ya Uganda ey’ekkumi n’ebiri wansi w’ekibiina ky’ebyobufuzi ekya National Resistance Movement.

## Ebyenjigiriza
Charity Lenia yasomera mu St. Mary’s Secondary School, Namaliga, n’oluvannyuma mu Our Lady of Africa Secondary School, Mukono. Oluvannyuma yeegatta ku Makerere University Business School (MUBS), gye yatikkirwa diguli ya Bachelor mu by’okugula ebintu n’okuddukanya ebintu.

Charity Lenia yakola nga Vice Guild President ku Makerere University Business School (MUBS) mu mwaka gw’olusoma 2022/2023. Mu 2023, yeesimbawo ku bwa Guild President mu MUBS ku tikiti ya National Unity Platform (NUP), kyokka teyawangula mpaka zino.

Nga 5 Sebaaseka 2025, Charity yalonda foomu z’okwesimbawo okuvuganya mu kalulu ka NRM primaries ku kifo ky’omubaka wa Palamenti mu Vurra County. Yawangula akalulu ka pulayimale eza National Resistance Movement nga 17 Kasambula 2025. Nga 15 Gatonnya 2026, yalondebwa okuba omubaka wa Palamenti mu Vurra County, Arua District ku tikiti ya National Resistance Movement (NRM).

## Laba ne

* Olukalala lw’abakiise mu Palamenti ya Uganda ey’ekkumi n’ebiri

## Ebiyungo eby’ebweru

* Omukutu gwa Palamenti ya Uganda

## Ebijuziliddwa
Lynnette Tumwine Kyokunda nga ye muyimbi

**Lynnette Tumwine Kyokunda** Munnayuganda Pathologist ku Kabale University, omukugu mu diagnostic laboratory, omunoonyereza era omulungamya mu by’okusomesa eby’obusawo, okukebera n’ebyobulamu mu bantu . 

## Okusoma
Lynette alina diguli eyookubiri mu by’endwadde ( Makerere University ), Master of Medicine Pathology (Makerere University), Bachelor of Medicine ne Bachelor of Surgery ( Mbarara University of Science and Technology ).Ali ne mu Fellowship of Pathology FC Path (ECSA) College of Pathologists of East, Central and Southern Africa (COPECSA), Arusha, Tanzania. 

## Emulimu
Lynette akolera wansi w'ekitongole ky'endwadde mu Ssetendekero e Kabale School Of Medicine ekitongole kye kimu ky'abadde akulira mu Yunivasite ez'enjawulo n'amalwaliro ag'amatendekero aga waggulu mu Uganda, Rwanda ne Botswana . Mu yunivasite y’e Botswana, yatendeka aba abatuuze baabwe bataano mu Anatomical Pathologists abaasooka era n’atandikawo pulogulaamu ya Master of Medicine mu Clinical Pathology. Abaddeko ng'omukebezi ow'ebweru mu Yunivasite zonna mu buvanjuba n'obugwanjuba bwa Afrika nga Uganda, Rwanda, Kenya, Tanzania, Botswana ne South Africa . 

yali omu ku bataano abaavuganya ku kifo ky’omumyuka wa Chancellor wa Mbarara University of Science and Technology mu mwaka gwa  2024 Pauline Byakika gye yavaayo ng’omuwanguzi.

## Ebitabo ebifulumizidwa

* Okwekenenya ensengekera y’obuzaale (gene expression analysis) kuzuula okufaanagana n’enjawulo mu bika bya Burkitt lymphoma.
* Okumanya n'okulaba obulabe bwa kookolo w'omumwa gwa nabaana mu bakyala ababeera e Namuwongo, ekifo ekitali kitongole mu Kampala, Uganda 
* Okwekenenya pulojekiti z’okunoonyereza ku kookolo mu mawanga agali mu bukiikaddyo bwa Sahara: Endowooza ey’omuwendo ku byetaago n’emikisa egitatuukiddwaako.
* Osteoblastic Osteosarcoma Esituka wansi w’obulwadde bwa Osteochondroma mu Musajja ow’emyaka 11 ng’alina obulwadde bwa Exostoses obw’obuzaale obuwera.

## Laba ne

* Essanyu Kwesiga
* Anny Katabaazi Bwengye
* Pauline Byakika

## Ebiwandiiko ebikozesebwa
Irene Muyanga

**Irene P. M. Muyanga** (yazaalibwa 12 Museenene 1943) muddusi wa misinde mu Uganda . Yavuganya mu misinde gya mmita 100 egy'abakazi mu mizannyo gya Olympics egy'omusana mu 1964. Ye mukyala eyasooka okukiikirira Uganda mu Olympics.

## Ebijuliziddwa
Rose Musani

**Rose Musani** (yazaalibwa 8 Muwakanya 1956) muddusi wa Uganda. Yavuganya mu misinde gya mmita 200 egy'abakazi mu mizannyo gya Olympics egy'omusana mu 1972.

## Ebijuliziddwa
Irene Sewankambo

**Irene Kaggwa Sewankambo** (née **Irene Kaggwa** ) Munnayuganda yinginiya w’amasannyalaze era omukulu w'ekitongole, akola nga Dayirekita w'ebyayinginiya n’Ebyempuliziganya mu kkampuni y'ebyempuliziganya eya Uganda Communications Commission (UCC). 

Okuva nga 10 Ogwekubiri 2020 okutuuka nga 24 Ogwekkuminogumu 2023, yakola nga dayilekita owa kaseera oba ayitibwa Acting Executive Director wa UCC.  

## Obuto bwe n’obuyigirize
Yazaalibwa mu Uganda era yasomera ku *Kitante Primary School* mu Kampala, Uganda. Yasomera ku Mount Saint Mary's College Namagunga mu misomo gye gyonna egya siniya. Yatikkirwa dipuloma ya Siniya mu kubala, Physics ne Chemistry. Oluvannyuma yaweebwa ekifo mu Ssettendekero wa Makerere okusoma eby’okukanika amasannyalaze. 

Alina diguli ya Bachelor of Science mu Electrical Engineering, gye yafunira ku Ssettendekero wa Makerere, yunivasite ya gavumenti esinga obukadde mu Uganda era esinga obunene . Diguli ye eyookubiri mu by'empuliziganya eya, Master of Science mu Communications Systems and Signal Processing, yamuweebwa University of Bristol . Era alina diguli ey'okubiri mu kukwasaganya eby'enfuna n'enkola y'abyo eya Master of Science in Economic Management and Policy, gye yafunira ku University of Strathclyde.

## Emirimu gye
Nga Ogwokubiri 2020 tegunnatuuka, Yinginiya Sewankambo yaliko Dayirekita wa ba yinginiya n’ebyempuliziganya mu kakiiko k’ebyempuliziganya mu Uganda.  Ekyo nga tekinnatuuka, yaliko akulira ekitongole ky’okunoonyereza n’okukulaakulanya mu UCC nga kw’otadde n’omukwanaganya mu ofiisi ya dayirekita omukulu.

Mu Gwokubiri 2020, Judith Nabakooba, Minisita wa w'ebyempuliziganya yalonda Irene Sewankambo ku bwa Akola nga dayilekita ow'okuntikko, nga bwe balindirira okulondebwa kwanabeera dayilekita omukulu. Yadda mu bigere bya Yinginiya Godfrey Mutabazi, ng'ono endagaano ze ez'emyaka etaano ezaali ez'omuddiringanwa zaali ziweddeko. 

Mu Gwekkuminogumu 2023, oluvannyuma lw’emyaka kumpi ena ng’akola nga ED mu UCC, yalekera George William Nyombi Thembo omulimu gwe ogwa ED n’adda ku mulimu gwe omukulu nga Dayirekita wa Yinginiya n’Ebyempuliziganya. 

## Ebirala ebikulu
Asiimibwa olw’okuba n’obukugu mu bikolwa eby'obugonvu eri abantu mu bitundu by’obukulembeze n’okuddukanya emirimu, omuli okukulembera ng’ekyokulabirako, okubuulirira, okugonjoola obutakkaanya ng’ayita mu kuteesa, okuteekawo ebiruubirirwa n’okulondoola ebiba bituukidwaako. 

## Ebimukwatako eby'omunda
Irene Kaggwa Sewankambo mukyala mufumbo era alina abaana. 

## Laba ne bino

* Eby'empuliziganya mu Uganda

## Ebijuliziddwamu

## Ebijuliziddwamu w'abweru wa Wikipedia

* Omukutu gw'akakiiko k'ebyempuliziganya mu Uganda
Carol Alyek Beyanga

**Carol Alyek Beyanga** (yazaalibwa 1979) munnayuganda omuwandiisi, munnamawulire era omuwi w'amagezi ku by'amawulire .   Mmemba w'ekibiina ekigatta abawandiisi b'ebitabo ekya Uganda Editors Guild.   

## Okusoma
Carol alina diguli esooka mu by'obulamu okuva mu yunivasite e Makerere ne diguli eyookubiri mu by'amawulire okuva mu yunivasite ya Cardiff .  

## Emirimu
Carol Beyanga yakolako ng'omusunsuzi w'ebitabo ow'eddembe era omuwandiisi mu lupapula lwa *Sunrise* ne **[[New Vision (olupapula lw'amawulire)|New Vision]]**.  Mu 2003, yeegatta ku ''Daily Monitor'', gye yakolera ng’omusunsuzi w'ebitabo omuto, omumyuka w’omuwandiisi w’ebifaananyi n’omuwandiisi wa pulojekiti ez’enjawulo.  Mu Gatonya 2015, Carol yalondebwa okubeera omuwandiisi omukulu owa *Daily Monitor* ng'adda mu bigere bya Don Wanyama. 

Carol awandiise era n’afulumya emiko mingi mu bulamu bwe bwonna.   

## Obulamu bw’omuntu
Carol Beyanga mufumbo ng'alina abaana babiri. 

## Laba ne

* *[[:en:Daily_Monitor|Daily Monitor]]*
* Samuel Sejjaaka
* Susan Nsibirwa

## Ebijuliziddwa
Jane Kasumba

**Jane Kasumba** munnayuganda nga akola mu by’amawulire, muweereza ku mpewo, munnamateeka, era nga mukugu mu by’empuliziganya ne mu by’emizannyo. Gye buvuddeko yakola nga omukwanaganya w'emirimu gya TV   mu kitongole kya Uganda Broadcasting Corporation (UBC) .
Sandra Nabaggala

**Sandra Nabaggala** era amanyiddwa nga **Rose Sandra Nabaggala** (yazaalibwa  nga 12 ntenvu 1994) muzannyi wa beach Wood-ball mu Uganda era omusasi w'amawulire .    

## Obulamu obuto
Sandra Nabaggala yazaalibwa nga 12 ogw'ekkumi n'ebiri mu 1994 mu maka gaabwe Deziranta Bagwanabaira . 

## Emirimu
Nabaggala ye yasooka mu nsi yonna mu wood-ball mu mpaka z’ensi yonna eza Beach Wood-ball World Cup ezaasooka mu 2017 (Indonesia) era mu mpaka ezo ezasooka, yamalira mu kifo kya 15. Mu 2019, Uganda bwe yategeka empaka z’ensi yonna eza Beach Wood-ball, yawangula ekikomo mu mpaka z’omuntu kinnoomu ne zaabu wa ttiimu.     

Mu gw'omunsanvu 2024, yalangirirwa okukiikirira Uganda mu mpaka za Woodball World Cup e China .  

Nabaggala omusasi w’amawulire ku BBS TV, ng’ategeka pulogulaamu ya “Gambuuze”. Emabegako yaddukanya ekibiina ky’amazina g’ebyobuwangwa, era yavuganya ne mu mpaka z’okwewunda era n’atikkirwa engule ya “Miss Tourism Talent 2019/20.”  

## Engule n'Ebitiibwa
Nabaggala ye yawangula ekikopo ky’abakazi abatanafumbirwa mu mutendera gw’abaana abato mu Ndejje wood-ball open. 

Team Gold – 2019 Beach Woodball World Cup: Yali mu ttiimu ya Uganda ey’abakazi eyawangula zaabu wa ttiimu mu mpaka za stroke mu World Cup ya 2019 . 

Nnalulungi w’ekitone kulw'ebyobulambuzi 2019/20, Nabaggala yatikkirwa engule ya Nnalulungi w’ekitone kulw'ebyobulambuzi mu 2019/2020.

## Ebijuliziddwa
Shoshana Nambi

**Shoshana Nambi ye** rabbi  asoose nga mukyala okuva mu Uganda; yalondebwa mu 2024 ekitongole kya Hebrew Union College – Jewish Institute of Religion mu New York.    Mu kiseera kino aweereza nga omuyambi wa rabbi mu kibiina kya Beth Am mu Los Altos Hills, California .  

## Obulamu obuto n’emisomo
Nambi yakulira mu Buvanjuba bwa Uganda, mu kitundu ky’Abayudaya. 

Nambi yasoma omwaka mulamba mu ttendekero lya Pardes Institute of Jewish Studies, oluvannyuma neyewandiisa e Hebrew Union College – Jewish Institute of Religion (HUC-JIR), yamala omwaka ogwasooka ku ttendekero ly’e Yerusaalemi nga tannagenda mu maaso n’okusoma mu kibuga New York.  Yali muyizi wa Rabbini eyasooka nga munnayuganda  mu HUC-JIR. 

## Emirimu
Nambi muwandiisi w’ekitabo ky’abaana *ekya The Very Best Sukkah: A Story from Uganda*, ekikwata ku kukuza Sukkot mu kitundu ky’ewaabwe.   Ekitabo kino ekyafulumizibwa Kalaniot Books mu 2022, kyafuna engule y'ebitabo by'Abayudaaya mu ggwanga mu 2023 era kyatuumibwa Sydney Taylor Honor Book .  

Nambi yalondebwa mu 2024 ekitongole kya Hebrew Union College – Jewish Institute of Religion mu kibuga New York,  nafuulibwa  omukyala asoose okutuuzibwa ku bwa Rabbi nga Munnayuganda,  era ye mmemba owookubiri omukyala asoose mu kibiina ky’Abaabayudaya okutuuzibwa ku bwa Rabbi mu Amerika, ng’asooka ye Gershom Sizomu . 

Aweereza ng’omuyambi wa rabbi mu kibiina kya Beth Am mu Los Altos Hills, California.  

## Engule n'ebitiibwa
Ekitabo ky'abaana Nambi kye yawandiika, *The Very Best Sukkah: olugero okuva mu Uganda*,   kyafuna engule y'ekitabo ky'Abayudaaya mu ggwanga mu 2023 era ne kituumibwa ekitabo ky'ekitiibwa ekya Sydney Taylor .  

Mu 2023, Nambi yalondebwa ng’omu ku ba New York Jewish Week ’s “36 to Watch”. 

## Laba ne

* Abayudaya
* Bannayuganda Abamerika

## Ebijuliziddwa
Sheila Tusiime

**Sheila Tusiime** Munnamawulire Munnayuganda, omusasi w’amawulire, omutandisi wa bizinensi era mukugu mu by’empuliziganya.    

## Obulamu obwasooka n’okulungamizibwa
Sheila yafuna obwagazi mu ttivvi ne bannamawulire ku myaka emito. Yawaayo Bannayuganda ab’amawulire nga J Kazoora, Francis Baale, ne Straka ng’abantu abaamukomako n’okumukubiriza okwagala okuweereza ku mikutu gy’amawulire n’okunyumya emboozi. Yafuna nnyo okubudaabudibwa olw’obukugu bwabwe ku ttivi n’engeri y’okwogera, ekyamuyamba okubumba omulimu gwe.  

## Obuyigirize n’emirimu
Akola nga omusasi w’amawulire mu NBS Television, gy’ayanjula amawulire n’okwetaba mu kisenge ky’amawulire. Amaze emyaka egiwerako ng’akolagana n'omukutu guno era y’omu ku ttiimu esoma amawulire. Omulimu gwe essira gusinga kulissa ku mawulire aga bulijjo n’ebigenda mu maaso. Essira aliteeka ku nkulaakulana y’ekikugu n’okukyusakyusa embeera ng’addamu enkyukakyuka mu mulimu gw’amawulire.     

## Laba ne

* Ttivvi ya NBS
* Emikutu gy'amawulire mu Uganda

## Ebiyungo eby’ebweru

* Omukutu Omutongole ogwa NBS Television
* Sheila Tusiime ku X
* Sheila Tusiime ku mukutu gwa yintaneeti ogwa LinkedIn

## Ebijuliziddwa
Doreck Ankunda, omusajja omulala

**Doreck Ankunda** munnakatemba Munnayuganda,  alwanirira okuyingiza abantu abaliko obulemu,mukatemba  era mukulembeze wa ttiimu mu *Wings of Hope.*  Mu 2024, yawangula engule *y'omuzannyi asinga* mu kivvulu kya Bayelsa International Film Festival mu Nigeria olw'okuzannya firimu ya *When You Become Me.*  

## Ebikwata ku bulamu bwe
Doreck Ankunda yazaalibwa era n’akulira mu Uganda. Oluvannyuma yakosebwa mukuwulira kwe era n’atandika okwenyigira mu kulwanirira eddembe ly’abantu ssekinnoomu abaliko obulemu, ekyamuleetera okwenyigira ennyo mu nteekateeka z’okuyingiza abantu abaliko obulemu naddala mu by’emikono. Agamba nti ab’omu maka ge, mikwano gye n’ababuulirizi be baamuwagira mu bulamu bwe bwonna. *​* Firimu eno eyawandiikibwa Aganza Kisaka ne Ambrose Ngobi; elagibwa Mathew Nabwiso ; era nga ekoleddwa aba Reach a Hand Uganda, Light for the World, ne Sauti Plus Media Hub; akola ku nsonga z‟embeera z‟abantu omuli okusaasira, endagamuntu, n‟okusoomoozebwa abantu abaliko obulemu kwe basanga.  

## Okubunyisa amawulire
Mu mboozi ze yabuuzizza, yakikkaatirizza obukulu bwa sinema ya Afrika okugabana emboozi okuva mu bitundu ebitali bikiikirire era nti sinema erina amaanyi okusomooza endowooza z’abantu n’okutumbula okuyingiza abantu bonna. Nga alaga by’ayitamu n’endowooza ez’enjawulo, asuubira okukubiriza abakola firimu n’abalabi okutegeera obusobozi bw’abantu ssekinnoomu abaliko obulemu n’okuwagira enkola ezisinga okuzingiramu abantu bonna mu mulimu guno.  Mu gw'ekkumi noogumu 2024, yalaga essanyu olw’okukulembera enteekateeka mu biseera eby’omu maaso okuwa abavubuka abaliko obulemu emikisa mingi okwenyigira mu by’emikono n’okuzzaamu emirembe mu bantu abali  maaso amaanyi. 

## Ebijuliziddwa
1977 Liigi y'eggwanga lya Uganda

**1977 Uganda National League** ye yali sizoni ey'ekkumi mu mpaka z'omupiira mu  ggwanga Uganda, liigi y'omupiira ey'oku ntikko mu Uganda.
Josephine Joyce Lalam

**Josephine Joyce Lalam** (yazaalibwa 12 ogw'ekkumi noogumu 2000) Munnayuganda omusuuzi we ffumu .

## Emirimu
Yamalira mu kyamunaana mu mizannyo gya Commonwealth egya 2018, n'awangula omudaali gw'ekikomo mu mpaka za Afirika eza 2018, n'amalira mu kyakuna mu mizannyo gya Afirika egya 2019  n'awangula omudaali gwa zaabu mu mpaka za Afirika eza U20 eza 2019 . Era ye yawangula omudaali gwa zaabu mu mpaka za East and Central Africa Junior Athletics Championships eza 2016 . 

Okusuula kwe okusinga obulungi kuli mmita 53.39, gye yatuukako mu mizannyo gya Afirika egya 2019 e Rabat .  Eno ye likodi ya Uganda .

## Ebijuliziddwa
Beatrice Ayikoru

**Beatrice Patience Ayikoru** munnayuganda addukanya emisinde, eyali omuddusi era mukozi nnyo mu kutumbula emizannyo.  Ye yafuuka Munnayuganda eyasooka okuweereza ku lukiiko lw'ensi yonna olw'ebyemizannyo.

Ayikoru akola nga ssaabawandiisi wa Uganda Athletics Federation (UAF), omuwandiisi omukulu ow'akakiiko ka Uganda Olympic Committee, omumyuka wa dayirekita w'enkulaakulana ku Confederation of African Athletics.  

Yakola ng’omumyuka wa pulezidenti owookubiri mu kakiiko ka Uganda Olympic Committee okuva mu 2017 okutuuka mu 2020, n’alondebwa ku lukiiko lwa IAAF olw’omulundi ogwa 52 e Doha era yali ku kakiiko ka IAAF World Cross Country Committee, mu kiseera kino akamanyiddwa nga World Athletics. Omulimu gwa Ayikoru mu bukulembeze bw'emizannyo gubaddemu okulwanirira abakyala bangi mu mirimu gy'obukulembeze mu mizannyo naddala mu Uganda. 

## Omulimu
Ayikoru yaweereza ng’omuwanika w’ekibiina ekifuga emizannyo ekya Uganda Athletics Federation mu 1995, omuyambi w’omuwandiisi omukulu mu kibiina ekifuga emisinde ekya Uganda Athletics Federation okuva mu 1997 okutuuka mu 2005, Ssentebe era mmemba w’akakiiko k’abakyala aka Uganda Olympic Committee 2001 – 2009, omumyuka wa pulezidenti owookubiri, ku kakiiko ka Uganda Olympic Committee (UOC) okuva mu 2017 okutuuka mu 2021. 

Ayikoru yawereeza ng'omuwandiisi w’akakiiko akategesi mu mpaka za IAAF World Cross Country Kampala mu 2017, mmemba ku kakiiko ka IAAF Cross Country Committee ng’omukiise omukyala, yaweereza nga mmemba w’olukiiko lw’empaka z’emisinde gy’ensi yonna (WA) okuva mu 2019 okutuuka mu 2023, mmemba w’abalamuzi mu mpaka za IAAF World U-18 Athletics Championships era mmemba ku kakiiko k'ensi yonna aka World Athletics Gender Leadership Task Force.   Ye yali Chef de Mission mu mizannyo gya Commonwealth egya XXI e Gold Coast .  Ye yali Chef de Mission mu mizannyo gya Olympics egya 2020 mu Tokyo.

Abadde omuwandiisi omukulu mu kibiina ekifuga emisinde ekya Uganda Athletics Federation okuva mu 2005 n’okutuusa kati (okutuuka mu 2025), omuwandiisi omukulu ow’akakiiko ka Uganda Olympic Committee (UOC) n’ekibiina ekigatta emizannyo ekya Commonwealth Games Association Uganda okuva mu 2021 n’okutuusa kati (okutuuka mu 2025).   

## Omulimu gw’emizannyo
**Ayikoru** yali munnabyamizannyo mu misinde gya mmita 3000, 5000, 10000 ku nguudo, n'emisinde mubuna byal'''o''', n’enkola ya IAAF Level I Coach education and certification System, era emanyiddwa nga World Athletics Coach Education and Certification System (CECS).  

## Engule, okusiimibwa n’ebituukiddwaako

* Engule ya Pulezidenti olw'obuweereza obulungi mu mizannyo ewereddwa Yoweri Kaguta Museveni . 
* IAAF Pin olw’obuweereza obulungi mu mizannyo egyaweereddwa Pulezidenti wa IAAF, Primo Nebiolo. 
* Yategese empaka z'ensi yonna ez'okusala ensi .  

= Ebijuziliddwa =
Nadine Byarugaba

**Nadine Byarugaba**, Munnayuganda omusuubuzi, era nga ye muwi w’amagezi ku nzirukanya y’emirimu. Mu kiseera kino ye ssentebe w’olukiiko olufuzi olwa kkampuni ya Absa Bank Uganda Limited, okutandika nga 28 Ogwomusanvu 2020. Nga tannaweebwa offiisi eyo, okuva mu Gwomwenda 2019, yaweerezaako ku lukiiko lwe lumu, nga ssentebe ow'ekiseera ng’adda mu bigere bya Swithin Munyantwali, eyalondebwa okuba dayirekita atali mukulu ku lukiiko olufuzi olwa Absa Group Limited. 

## Obuto bwe n’obuyigirize
Nadine yazaalibwa mu Uganda era yasomera mu masomero ag'omuntindo ogutali gwa waggulu nnyo mu pulayimale ne siniya. Yafuna diguli ya Bachelor okuva mu Ssettendekero wa Makerere . Era alina diguli ey'okubiri mu by'okuddukkanya bizinensi eya Master of Business Administration, okuva mu Heriot-Watt University, mu Edinburgh Scotland. 

## Emirimu gye
Emirimu gye egya bbanka agikoledde emyaka egiwera 25 mu mwaka 2020. Akoleddeko mu bbanka ya Standard Chartered Uganda, mu bitiibwa eby'enjawulo omuli (a) nga akulira eby'obusuubuzi mu bitundu bya Africa (b) akulira eby'obutale mu nsi yonna (c) akulira eby'okuddukanya eby'omunda ne (d) akulira enkola. Yalondebwa ku lukiiko lwa Absa Bant Uganda (mu kiseera ekyo eyali eyitibwa Barclays Bank Uganda) mu Gusooka 2016.

Mu myezi ekkumi gye yamala ng’akola nga Ssentebe wa Absa Uganda, Nadine yalung’amya bbanka eno okuyita mu kukyusa erinnya okuva mu Barclays okudda mu Absa. Era yalondoola n'okulabirira okukyusa abakulira bbanka eno, okuva ku Nazim Mahmood okudda ku Mumba Kalifungwa. Okugatta ku ekyo, yakulembera okuddukirira kwa bbanka eno eri ekirwadde kya COVID-19, omuli n’okuwaayo eri minisitule y’ebyobulamu mu Uganda ne mu nsawo ya Uganda National Response Fund ku COVID-19.

## Obuvunaanyizibwa obulala
Ng’oggyeeko obuvunaanyizibwa bw’alina mu Absa Uganda, atuula ne ku lukiiko olufuzi olwa New Faces New Voices, ekibiina ekibunyisa amawulire mu nsi yonna wansi w’ekitongole kya Graca Machel Trust. New Faces New Voices essira esinga kulissa ku kugaziya omulimu gw’abakyala mu by’ensimbi. Ng’oggyeeko ekyo, mmemba ku lukiiko olufuzi olwa Uganda Reinsurance Company Limited, gy'aweerereza nga dayirekita. 

## Laba ne bino

* Eby'enfuna bya Uganda
* Ekibiina kya Absa
* Bbanka za Uganda
* Bbanka mu Afrika

## Ebijuliziddwamu

## Ebijuliziddwamu w'abweru wa Wikipedia

* Omukutu gwa Absa Bank Uganda Limited
Franklin Najjumba

**Franklin Najjumba** (yazaalibwa 3 ogwekkumi n'ebiri 1987) muzannyi wa cricket mu Uganda .  Mu gwomusanvu 2018, yalondebwa mu ttiimu ya Uganda mu mpaka za ICC Women's World Twenty20 Qualifier eza 2018.  Yasooka kuzannya mupiira gwa Uganda ogwa Women's Twenty20 International (WT20I) nga battunka ne Scotland mu mpaka z'ensi yonna eza Twenty20 Qualifier nga 7 ogwomusanvu 2018. 

Mu gwokuna 2019, yalondebwa mu ttiimu ya Uganda mu mpaka za ICC Women's Qualifier Africa eza 2019 e Zimbabwe.  Najjumba muteebi wa mukono ogwa ddyo ate nga wa sipiidi ya wakati.

## Laba ne

* Joyce Apio, omuwandiisi w’ebitabo
* Concy Aweko
* Kevin Awino

* Kenneth Kamyuka

## Ebijuliziddwa

*


## Ebiyungo eby’ebweru

* Franklin Najjumba at ESPNcricinfo
Kemiyondo Coutinho, omusajja omulala

**Kemiyondo Coutinho** muwandiisi wa mizannyo, munnakatemba era omukozi wa firimu Munnayuganda ng’abeera Los Angeles. Yatandikawo omukutu gw’okuyimba ogwatuumibwa A Ka Dope nga gugenderera okuwa abayimbi ba Uganda abapya abalabi. Firimu ye ennyimpi eyasooka nga dayirekita Kyenvu yawangudde firimu ennyimpi esinga okunyumya mu kivvulu kya Pan African Film Festival .  Yafulumira ku mukutu gwa CNN ogwa African Voices olw'omulimu gwe yakola ennyo mu by'emikono.

## Obulamu bwe
Coutinho yazaalibwa Kampala mu Uganda mu bazadde ba Uganda Sheila Coutinho ne Alex Coutinho. Ku myaka gya wiiki ssatu yagenda e Swaziland (okuva mu 2018 n’akyusibwa erinnya n’efuulibwa Eswatini ) gye yasooka okusomera.  Ku myaka kkumi n'esatu yeegatta ku United World College of Waterford Kamhlaba mu 2001. Yatikkirwa mu 2007 n'agenda e Portland, Oregon okugenda mu Lewis & Clark College okutikkirwa n'amasomo ga mirundi ebiri mu Theatre and Communications. 

Yafuna diguli ye eyokubiri mu by’emikono mu The American Conservatory Theatre (ACT). 

Mu 2007 yawandiika n’okuzannya mu *Jabulile!* eyabadde mu kivvulu ky'ebyemikono ekya National Arts Festival e Grahamstown . Oluvannyuma omuzannyo guno gwakolebwa mu Canada ne mu New York ne Chicago. Omuzannyo guno gwakwata ku bbula ly’omukisa oguggulwawo eri abakyala abasuubuzi b’e Swazi. Omuzannyo gwe ogwokubiri, *Kawuna...you're it*, nagwo gwakola ku butali bwenkanya buno naddala ku bikwata ku siriimu mu 2012. 

Mu mwaka gwa 2014 omulamwwa gwa Tivi ogwa buli wiiki ogwa "Discover Uganda" yatongozebwa minisita Honorable Maria Mutagamba ne Pearl Guide for NTV Uganda .  Coutinho ategese omusomo gw'okutambula. 

Mu mwezi gwomusaanvu mu mwaka gwa 2015 yalabibwako "wonderfully" ng'omukyala Torrance mu''Orpheus Descending'' by Tennessee Williams mu Seattle.

Coutinho ayagala nnyo katemba era ye mutandisi era dayirekita w’eby’emikono mu kivvulu kya NUVO ekikwata ku nsonga z’embeera z’abantu n’eby’ekikugu mu Uganda.  NUVO kitegeeza New Voices era kigenderera okussa essira ku nsonga ya siriimu. 

Kemiyondo yawandiika, n’alagirira era n’azannya mu firimu ya Kyenvu ekwata ku kutulugunyizibwa mu minisikaati mu Uganda. Era yatandikawo omukutu gw’okuyimba ogwa A Ka Dope ogugenderera okuwa ffeesi empya mu kisaawe ky’okuyimba  ku siteegi. Yafulumira ku mukutu gwa CNN ogwa African Voices mu 2017 olw’emirimu gye yakola mu by’emikono. 

## Emirimu mulimu...

* *Jabulile!*
* *Kawuna...gwe kyo*
* *Omuwala Nga Nze*
* *[[:en:Kyenvu|Kyenvu]]*
* *KIRAGALA*
* *Amerika Entono*

## Ebijuliziddwa
Madina Nalwanga

**Madina Nalwanga** (yazaalibwa 15 mu mwezi gwa kusatu  2002) Munnakatemba Munnayuganda amannyiddwa ennyo olw'okuzannya ekifo kya Phiona Mutesi mu *[[Queen of Katwe|firimu ya Queen of Katwe]]* (2016). Firimu eno eraga obulamu bwa Mutesi, omuwala Munnayuganda abeera mu getto   e Katwe ayiga okuzannya chess n'afuuka Woman Candidate Master. Omulimu guno gwamufunira engule y'omuzannyi asinga okusuubiza mu mpaka za Africa Movie Academy Awards eza 2017 mu kibuga Lagos ekya Nigeria.  Era yawangula engule ya NAACP Image Award, Women Film Critics Circle Award, era n'asembebwa okuwangula engule ya Critic's Choice Award.

## Obulamu bwe
Madina yazaalibwa mu kitundu kya Katwe eky’abaavu mu Kampala, Uganda, era obuto bwe yabumala ng’atunda kasooli ku nguudo.  Nalwanga yazuulibwa dayirekita w’abazannyi mu kibiina ky’amazina g’abantu mu kitundu ky’e Kabalagala mu Kampala, Uganda, enzigotta emanyiddwa olw’obwamalaaya. 

Mu kukwata firimu ya *Queen of Katwe*, David Oyelowo yatwala Nalwanga okulaba ''Jurassic World'' n'abaana abalala okuva ku siteegi, era n'akizuula nti talabako firimu bwe yabuuza nti, "Ekyo kye tukola?"  Bwe yalaba *Queen of Katwe*, gwali mulundi gwakubiri gwokka ng’ali munda mu kifo awalagirwa firimu.  Agambye nti obulamu bwe obw'obuto bwafaanana nnyo n'obw'omuntu we Phiona mu *firimu ya Queen of Katwe* .  Ku myaka 17, Forbes yamulonda omuntu asinga obuto ku lukalala lwabwe olwa "30 Under 30" mu 2018.  *]* .

## Ebijjuliziddwa
Rachael Zena Chebet

**Rachael Zena Chebet** (yazaalibwa 5 ogw'ekkumi n'ogumu 1996) Munnayuganda muddusi wa bbanga ddene .

Yamalira mu kyamusanvu mu mpaka za Afrika eza 2016 (mmita 5000), mu kyamusanvu mu mizannyo gya Afirika egya 2019 (mmita 10,000)  n’akwata kya kkumi na munaana mu mpaka z’ensi yonna eza 2019 (mmita 10,000).

Era yavuganya mu mpaka z’ensi yonna ez’abavubuka eza 2013 (mmita 1500) nga tatuuse ku fayinolo,  era teyamaliriza mpaka ze mu mpaka za Afirika eza 2016 (mmita 10,000).

Mu misinde gya cross-country yavuganya mu mpaka z'abato ez'ensi yonna eza 2013 ne 2015. Mu mpaka z’ensi yonna eza Cross Country Championships eza 2017 yamalira mu kifo kya kkumi n’omusanvu mu z’abakulu ate n’akwata kyakuna mu za ttiimu. Mu mpaka za World Cross Country Championships eza 2019 yamalira mu kyakuna mu z’abakulu n’awangula omudaali gw’ekikomo mu za ttiimu.  Mu 2020, yavuganya mu misinde gy'abakazi egy'ekitundu kya marathon mu mpaka z'ensi yonna eza 2020 ezaali mu kibuga Gdynia ekya Poland. 

Ebiseera bye ebisinga obulungi biri mu ddakiika 15:49.03 mu mmita 5000, bye yatuukako mu  gw'omusanvu 2019 mu Kampala ; eddakiika 32:41.93 mu mmita 10,000, ezaatuukiddwaako mu mpaka z’ensi yonna eza 2019 e Doha ; eddakiika 32:37 mu kiromita 10, ezaatuukibwako mu ogwomukaaga 2019 e Ölde; n'essaawa 1:16:46 mu misinde gya half marathon, egyatuukibwako mu gw'ekkumi n'ebiri 2018 e Chon Buri . 

## Ebijuliziddwa
Christine Lanyero Awany

**Christine Lanyero Awany**, amanyiddwa nga **Mego Larem**, Munnayuganda musuubuzi era munnabyabufuzi. Mu kulonda kwa Yuganda okwa 2026, yalondebwa ku Lukiiko lwa Yuganda ng'omubaka w'omukyala mu Disitulikiti y'e Nwoya . Yalondeddwa ku kibiina kya National Resistance Movement Party okumala ekisanja 2026–2031 n'obululu 12,715 nga bwe kyakakasibwa akakiiko k'ebyokulonda mu Yuganda.  

## Ensibuko ye
Era musuubuzi mu Disitulikiti y’e Nwoya. Emirandira gy’amaka ge gikwatagana n’ekika kya Patira, gy’abadde akkirizza mu lujjudde nti yafuna emikisa egy’ennono mu biseera bye eby’obufuzi. Akwatagana n’eby’entambula n’okusembeza abagenyi. 

## Laba ne

* Olukiiko lwa Yuganda
* Olukalala lw'abakiise mu lukiiko lwa Yuganda ey'ekkumi n'ebiri
* Disitulikiti y'e Nwoya
* Ekibiina ky’eggwanga eky’okuziyiza
* Ebyobufuzi bya Uganda
* Kwizera Eudia, omusajja omulala
* Lanyero Sarah Ochieng, omuwandiisi w’ebitabo
* Sharon Balmoi Laker, omuwandiisi w’ebitabo

## Ebiyungo eby’ebweru

* Akakiiko k’ebyokulonda mu Yuganda – Ebyava mu kulonda mu butongole
* Ebikwata ku Disitulikiti y'e Nwoya (Gavumenti ya Yuganda)

## Ebijuliziddwa
Juliet Zawedde

**Juliet Zawedde** (yazaalibwa 17 mu mwezi ogwomusanvu,  mumwaka 1979) munnayuganda omusuubuzi w'embeera z'abantu, omuzirakisa era omuyimbi w'ennyimba ng'abeera Waltham, Massachusetts, Amerika.  Era muyambi wa bantu ekirabibwa ng’ayita mu kitongole kya Juliet Zawedde Foundation n’olw’okutandikawo Convenient Home Care, enteekateeka ya bizinensi mu Amerika. 

Juliet Zawedde mufumbo n’omuyimbi Bushoke Omutanzania. Abaagalana bano baagattibwa nga 17 October 2025 mu Amerika ku mukolo ogw’ekyama nga gwetabiddwaako mikwano gyabwe egy’oku lusegere n’ab’enganda, omuli n’omuyimbi Munnayuganda Jose Chameleone.

## Obulamu obuto n’emirimu
Juliet Zawedde yazaalibwa Nateete, akabuga akaliraanye Kampala, Yuganda. Oluvannyuma yagenda mu Amerika, gye yatandikira omulimu gwe ogw’ekikugu n’ogw’abazirakisa. 

Mu Amerika, yatandikawo Convenient Home Care, ekitongole ekigenderera obuweereza, oluvannyuma n’atongoza ekibiina ekitali kya gavumenti ekya Juliet Zawedde Foundation, ekyewaddeyo okuwagira abantu abali mu mbeera embi. Ng’ayita mu kitongole kya Juliet Zawedde foundation, atadde mu nkola enteekateeka ezigendereddwamu okuwa obuyambi mu by’ensimbi, obuyambi mu by’enjigiriza, n’obuyambi mu by’obulamu eri abo abali mu bwetaavu. 

## Obuzirakisa
Akoze emirimu gy’obwannakyewa mu Yuganda n’okusingawo. Mu mwaka gwa 2023, foundation ye yawaayo doola za Amerika 100,000 okuwagira ebibiina ebitali bimu mu Yuganda. Era abadde awagira abantu ssekinnoomu n’ensimbi z’obujjanjabi ez’amangu, okusasula ebisale by’essomero, n’okulabirira bamulekwa omuli n’abaana b’omugenzi Ronald Sebulime. Zawedde yeenyigira nnyo mu kaweefube w’okuwa abaana abali mu bwetaavu obuyambi obw’ekiseera ekiwanvu, omuli n’enteekateeka z’okuzaala bamulekwa bonna. 

## Ebijuliziddwa
Juliana Kagwa

**Juliana Kagwa** (era **Juliana Kaggwa** ) (yazaalibwa circa 1980s) munnayuganda muwi w'amagezi ku by'okutunda era akulira bizinensi .Mu kiseera kino y’akulira ekitongole kya gavumenti ya Uganda ekya *Uganda Tourism Board* (UTB) ekivunaanyizibwa ku kutumbula eggwanga ng’ekifo eky’obulambuzi. Yalondebwa ku kifo kya UTB nga 20 omwezi ogw'okutaano mu mwaka gwa 2025.   Juliana Kaggwa era akola nga Advisory Board member mu Africa Nxt Gen Economic Foundation 

Nga tannalondebwa mu UTB, yali akolera mu kkampuni ya *SeedCo International*, esangibwa mu South Afrika, gye yalimu nga akulira ekibinja era nga yakinonyeza na katale. 

## Ensibuko n’obuyigirize
Yazaalibwa mu Uganda circa 1980s. Yasomera mu yunivasite ya Makerere, yunivasite y'olukale esinga obukadde mu Uganda era esinga obunene, n'atikkirwa diguli  mu Sayansi w'Emmere ne Tekinologiya . Era alina diguli eyookubiri mu by'obusuubuzi, gye yafuna okuva mu Edinburgh Business School, yatikkirwa mu  School of Business eya Heriot-Watt University . 

## Omulimu
Kagwa yatandika ng'asoma diguli mu by'okuddukanya emirimu mu Diageo . Yagenda mu maaso n'okukola emirimu egy'enjawulo egy'okutunda mu Uganda ne Kenya . Yamala ekiseera nga Uganda Country Manager mu Heineken . Yamala emyaka egisukka mu 17 mu *kkampuni ya Uganda Breweries Limited*, kkampuni ya Diageo, n’asituka n’atuuka ku bifo bya Dayirekita w’enkolagana n’ebitongole ne Dayirekita w’ebyamaguzi n’obuyiiya. Ono amanyiddwa olw'okulinnyisa kampeyini z'okutunda n'emikutu gy'amawulire ezaavaamu "okuvuga okukula kw'ekibinja". 

Kigambibwa nti mukugu mu by'okutunda, empuliziganya n'obuyiiya . Ng’akulira kkampuni eno, abeera Kampala era akola lipoota butereevu mu lukiiko olufuzi olwa UTB. Yadda mu bigere bya Lilly Ajarova, eyali akulira kkampuni eno,  ng’endagaano ye yaggwaako mu March 2025 era okuva olwo n’alondebwa okuba omuwabuzi wa Pulezidenti omukulu ku by’obulambuzi. 

## Laba ne

* Lilly Ajarova, omuwandiisi w’ebitabo
* Omuyimbi Shakila Rahim Lamar
* Gladys Kalema-Zikusoka, omusajja omulala
* Amos Wekesa

## Ebijuliziddwa
Omuyimbi Kyomuhendo

**Phyllis Kyomuhendo** Munnayuganda musuubuzi, omuyiiya era y'omu ku baatandikawo m-SCAN. 

https://en.wikipedia.org/wiki/Entrepreneurship

## Ensibuko n’obuyigirize
Phyllis yakula ne bannyina babiri, nga baakuzibwa maama eyali obwannamunigina.  Yafuna diguli ye eyasooka mu Medical Radiography okuva mu Makerere University school of medicine,  era alina diguli eyookubiri mu by'obulamu bw'abantu . 

## Omulimu
Kyomuhendo yakulaakulanya mu byalo mu Yuganda, gyeyalaba okufa kw'abakyala kwebasanga olw'ebizibu ebiva ku mbutonga biva ku kusoomozebwa kwebasanga nga ebbula ly'ebizimbe ng'ebbula ly'amazzi n'amasannyalaze ebyetaagisa okuddukanya ebyuma bya CT scans, MRI, X-rays ne ultrasound .  Mu 2017, Phyllis Kyomuhendo, ng’ali wamu ne Prosper Ahimbisibwe, Menyo Innocent, ne Ivan Nasasira baakola ekyuma ekiyitibwa M-SCAN, ekyuma ekikwata amaloboozi ku ssimu.  M-SCAN ekekkereza amaanyi era etambuzibwa bw’ogeraageranya ne sikaani eyasooka okukozesebwa mu bitundu bya Uganda, era yakolebwa okukendeeza ku mirundi gy’okufa kwa bamaama n’okutumbula okuzaala okutali kwa bulabe. 

## Engule ezenjawulo

* Kyomuhendo yawangula empaka za YALE Africa Startup Review eza 2021; nga omuwanguzi w'empaka za TechCrunch Startup Battlefield Africa eza 2018. Mu 2019 era yawangula empaka za Johnson & Johnson Africa Innovation challenge. 
* Engule ya Young Achiever's Award 2018 ku wooteeri ya Serena mu Kampala 
* Engule z'abakyala mu tekinologiya mu GITEX Africa 

## Ebijuliziddwa
Sharifah Tumusiime

**Sherifah Tumusiime** (Yazaalibwa mu mwezi gwa musanvu ennaku z'omwezi nga 13, mu mwaka 1988) **,** amanyiddwa nga **"Chief Hustler"** Munnayuganda Munnayuganda Computer scientist, omusuubuzi ''',''' omusuubuzi, era omulwanirizi wa tekinologiya. ​​​​​​ 

yemuvumbuzi era ye Chief Executive Officer we kibinja zimba ,ekibiina kya bakyala,abakakalukanyi ,abayambaganamu kukola emirirmu mu East Africa  eyazuula ekitongole kya baana abato mu Yuganda wamu n'esenior systems officer kuUganda Financial Intelligence Authority(FIA)mu Uganda 

Ye Mandela Washington Fellow mu 2015 era omuwanguzi w’ekitundu ( Africa ne Bulaaya ) mu mpaka za Commonwealth Youth Award 2018, omwogezi mu nkuŋŋaana z’ensi yonna, nga RightsCon e Silicon Valley ne Shoko Digital Festival e Harare, Zimbabwe . 

## Obuyigirize
Tumusiime yasomera mu Mount Saint Mary's College Namagunga, oluvannyuma n'akola diguli mu Sayansi wa kompyuta mu yunivasite y'e Makerere okuva mu 2008–2011 ne Business and Entrepreneurship mu yunivasite ya Clark Atlanta mu 2015. 

## Omulimu
Tumusiime ye Mutandisi, akulira kkampuni ya Zimba Zimba Group Ltd okuva mu ntenvu wa 2014 n’okutuusa kati, nga mu kiseera kino ekolagana n’abakyala abakola emirimu egy’enjawulo abasoba mu 15,000 era nga ye Senior Systems Officer mu kitongole ekikessi ekya Uganda Financial Intelligence Authority (FIA).  Yatandikawo Baby Store yatandika 2012 nga e-commerce store etunda ebintu by’abaana, yakolera mu Wipro Info Tech nga Data Center monitoring team lead mu 2011 okutuusa lwe yafuuka Tools team lead mu 2014, era Service Desk Administrator mu MTN Uganda, April 2009 – Nov 2011. 

## Engule ezenjawulo

* Mandela Washington Fellowship eri abavubuka abakulembeze mu Afrika 2015. 
* MTN Abakyala mu Bizinensi: Engule y'okukola obulungi mu ICT 2017 **.** 
* Engule y'abavubuka eya Commonwealth, Omuwanguzi w'ekitundu (Africa & Europe) mu 2018. 
* Engule ya nnantameggwa w'abakyala mu by'obusuubuzi n'okusiga ensimbi Abakyala okuva mu mukago gw'okwenkanankana kwa digito (CODE) mu 2021. 

## Laba ne

* Zari Hassan

## Ebijuliziddwa
Jennifer Mwijukye

**Jennifer Mwijukye**Munnayuganda  Musuubuzi, Muvmbuzi, era yakuliraekibinja kya Unifreight.y'omu ka bantu abali mu kibinja kya Association of Uganda Freight Forwarders ne mukaseera kano akola nga omukulembeze wa Uganda Women Entrepreneurs Association Ltd (UWEAL).

## Ensibuko n’Ebyenjigiriza
Jennifer alina diguli eyookubiri mu by'obusuubuzi okuva mu yunivasite y'e Makerere mu Yuganda  ne diguli eyookubiri mu by'enfuna by'entambula n'okuddukanya emirimu okuva mu Eastern and Southern African Management Institute (ESAMI) e Tanzania . Yakola ng’omuyambi w’okugula mu kkampuni ya British American Tobacco okumala emyaka etaano oluvannyuma lw’okutikkirwa mu ttendekero lya National College of Business Studies okuva mu 1989 okutuuka mu 1994 era oluvannyuma lw’okwegatta ku kukwata emigugu mu bwangu. 

Mukristaayo era mukyala mufumbo alina abaana bana. Era awandiise ekitabo "Memoir of a Business Minister". 

## Engule
Nga 26th Feb 2016, Jennifer yafuna engule y'ensi yonna nga omusuubuzi w'omwaka okuva mu International Network of Women Entrepreneurs Miami USA. 

Nga 10 November 2015, Jennifer yafuna engule ya ssemazinga ng’omukyala asinga obuyinza mu bizinensi ne gavumenti mu by’okutambuza ebintu ku ssemazinga wa Afrika nga yaweebwa CEO Global okuva e South Afrika. Yali awangudde engule y’emu eya East Africa nga tannavaayo muwanguzi ku mutendera gwa ssemazinga. 

Jennifer era yafuna engule y’ekitiibwa eya MTN Award nga CEO w'omwaka nga 22/3/2014. 

## Ebijuliziddwa
Doreen Chemutai

**Doreen Chemutai** (yazaalibwa nga 23 ggwakkumi mu 1996) Munnayuganda muddusi wa misindi egyo emiwanvu .

Yamalira mu kifo kya kkumi nabana mu mpaka z’ensi yonna ez’okudduka ku nsozi mu 2015 era n’awangula omudaali gw’ekikomo mu mpaka za ttiimu. Mu mpaka z’ensi yonna eza Cross Country Championships mu 2017 yamalira mu kifo kya 21 mu mpaka z’abakulu ate n’akwata kyakuna mu mpaka za ttiimu. Mu 2020, yavuganya mu misinde gy’abakazi egya "half marathon" mu mpaka z’ensi yonna eza 2020 ezaali mu Gdynia, Poland. 

Ebiseera bye ebisinga obulungi ku bubwe bya ddakiika 33:09.49 mu mmita 10,000, bye yatuukako mu May wa 2016 e Castelporziano; Eddakiika 34:32 mu kiromita 10, ezaatuukibwako mu June wa 2017 mu Langueux; ne ssaawa 1:14:47 mu misinde gya half marathon, egyatuukibwako mu gw'ekkumi 2015 e Arezzo .
Omuyimbi Julian Adyeri Omalla

**Julian Adyeri Omalla** amanyiddwa nga " **Mama Cheers** " (yazaalibwa 1965) musuubuzi wa Uganda era nga musuubuzi . Ono ye mutandisi era maneja wa kkampuni ya Delight Uganda Limited. 

## Obulamu obuto n’emirimu
Julian Omalla yazaalibwa mu 1965, era yakulira mu Uganda . Obulamu bwe obw’omulimu yabutandika ng’omusuubuzi era omusuubuzi mu 1996, wadde nga yali amanyi kitono ku kuddukanya bizinensi.  Ekitebe kye yalina mu kitundu ekimu ekya Kampala, yatandikawo bizinensi y’okutambuza ebintu n’okuweereza takisi ng’asooka kussaamu doola 100.  Yafuna obuzibu nga bukyali bwe yamubbako ssente.  Oluvannyuma yakyuka n’agenda mu kukola omubisi gw’ebibala, n’atongoza ekika ky’omubisi gw’ebibala *ekya Cheers* ng’ayingiza ebikuta okuva mu South Afrika, Yisirayiri ne Bufalansa. 

Mu 2000, yafuna obuwagizi okuva mu nteekateeka y’ekibiina ky’Amawanga Amagatte eya EMPRETEC, gye yayigira obukugu mu by’obusuubuzi ekyamuyamba okutumbula bizinensi ye.  Yeetaba mu nteekateeka ya UNCTAD ey’okutandikawo emirimu ezimuyamba mu kuteekawo n’okussa mu nkola enkola y’okugaziya bizinensi ng’okuteekawo ebiruubirirwa, okukuuma ebiwandiiko by’ebyensimbi, obukodyo bw’okutunda, okuteekawo ebiruubirirwa, n’okutuukiriza emirimu obulungi. 

omuwala teyasobola kwewola bbanja mu 2007 ekyali kyewunyisa kuba bakyala be yuganda abaali nga basasula ebitundu ana ku buli kikumi nga beewandiisa mu byemirimu yafunaezikka wansi wa ebitundu kkumi ku buli kikumi  eza  commercial credit.  yalwa ddaaki nasobola okutuuka ku  credit okuva mu DFCU Bank ne mu  World Bank mu store eyeekyama eyitibwa  IFC. kati awo yasobola okugaziya byakwasaganyaokwo gattako ennimiro zamirundi esatu nga akungulamu ebibalawamu n'ebibinja byaloole 36. yafuna sente z'ebitongole okuva mu bitongole bya gavumennti n'obuyambi okuva mu nteekateekaya bisness ugandaa development Scheme, zaamusobozesa okwongera okugaziya. mu 2013, Kkampuni ye eya Delight, yalangirira enteekateekaz'okukulaakulanya ekifo ekiweza yiika  5,000-mu bukiikakkonobwa Uganda,ekitundu ekidda engulu okuva mu lutalo olwamazee ebbanga.Yalaze obuli bwe nguzi ng'ekimu ku bikulu ebisoomoza abasuubuzi mu  Uganda.

Ng’oggyeeko omubisi gw’ebibala, bizinensi ye yeenyigira mu kulunda enkoko, amazzi ag’okunywa, n’okufumba emigaati gye yatandikira mu South Sudan bwe yakitegedde nti obwetaavu bw’omugaati tebujjula.  Mu 2016 Omalla yasalawo nti kkampuni ye tegenda kuddamu kukola bizinensi mu South Sudan olw’ebintu bye yafiirwa olw’okunyaga mu kitundu ekyo.  ​

## Engule n'ebitiibwa

* Fellowship okwetaba mu nteekateeka y’okusomesa abakulu okuva mu kitongole ky’ensi yonna ekikola ku nkulaakulana y’abaddukanya emirimu mu Lausanne, Switzerland. 
* Yalondeddwa omu ku basuubuzi babiri ab’omwaka mu Uganda okuva mu kitongole kya Ernst & Young (2014) 
* Ekirabo eky'enjawulo mu kiseera ky'empaka za UNCTAD ez'omulundi ogw'omusanvu eza Empretec Women in Business Awards (2020) 

## Ebijuliziddwa
Patricia Chepkwemoi

**Patricia Chepkwemoi** (yazaalibwa 1994) Munnayuganda omuddusi mu misinde emiwanvu.

Mu mpaka z’ensi yonna eza Cross Country Championships eza 2015 yamalira mu kifo kya 30 mu z’abakulu n’awangula omudaali gw’ekikomo mu za ttiimu. Yamalira mu kyakuna mu mpaka z'ensi yonna ez'okudduka ku nsozi eza 2018.  

## Ebijuliziddwa
Doreen Chesang

**Doreen Chesang** (yazaalibwa 16 ogw'ekkumi 1990)  Munnayuganda omuddusi mu misinde emiwanvu. Mu 2018, yavuganya mu misinde gya half marathon egy’abakazi mu mpaka za IAAF World Half Marathon Championships eza 2018 ezaali mu kibuga Valencia ekya Spain.  Yamalira mu kifo kya 49. 

## Emirimu
Mu 2017,  yavuganya mu misinde gy’abakazi abakugu mu mpaka za IAAF World Cross Country Championships eza 2017 ezaali mu Kampala mu Uganda.  Yamalira mu kifo kya 25. 

Mu 2018, yawangula omudaali gw’ekikomo mu mpaka za Commonwealth Half Marathon Championships ezaali mu kibuga Cardiff ekya Wales. 

Mu 2019, yavuganya mu misinde gy’abakazi abakugu mu mpaka za IAAF World Cross Country Championships eza 2019 ezaali mu kibuga Aarhus ekya Denmark.  Yamalidde mu kifo kya 63. 

Mu 2020, yavuganya mu misinde gy’abakazi egy'ekitundu kya marathon mu mpaka z’ensi yonna eza 2020 ezaali mu kibuga Gdynia ekya Poland. 

## Ebiwandiiko ebikozesebwa


## Ebiyungo eby’ebweru

* Doreen Chesang at World Athletics
Mercy Kainobwisho

**Mercy Kyomugasho Kainobwisho** (yazaalibwa c.1979) Munnayuganda, munnamateeka, akulira bizinensi era akulira kkampuni, aweereza ng'omuwandiisi omukulu era nga dayilekita omukulu ow'ekitongole ekivunanyizibwa ku kuwandiisa bizinensi ekya Uganda Registration Services Bureau (URSB), nga emirimu gino yagitandiika mu Gwekkuminebiri 2020. Nga tannaba kufuna kifo kyalimu kati, yaweerezaako dayilekita w'ebiwandiiko ku URSB.

## Obuto bwe n’obuyigirize
Kainobwisho yazaalibwa mu Uganda circa 1979. Alina diguli mu mateeka eya Bachelor of Laws, gye yafuna okuva mu Ssettendekero wa Makerere, yunivasite ya gavumenti esinga obunene era esinga obukadde mu Uganda . Yagenda mu maaso n’afuna dipuloma mu kutaputa amateeka eya Diploma in legal practice okuva ku ttendekero ly'abannamateeka erya Law Development Center, mu Kampala, ekibuga ekikulu ekya Uganda. Diguli ye ey'okubiri mu mateeka eya Master of Laws yamuweebwa aba University of Turin mu Italy. Era alina diguli ey'okubiri mu kuddukanya bizinensi eya Master of Business Administration, gye yafuna okuva mu Makerere University Business School . 

## Emirimu gye
Mu 2004, oluvannyuma lw’okuyingizibwa mu kibiina ekitaba bannamateeka (admission to the Bar) mu Uganda, Kainobwisho yeegatta ku *Shonubi Musoke & Company Advocates*, ng’omuyambi mu by’amateeka, n’aweerezayo okumala omwaka gumu. Oluvannyuma yakyuka n’agenda mu Minisitule y’ebyamateeka ne Ssemateeka wa Uganda, nga Ssaabawolereza wa Gavumenti, nga y’akolerayo okumala emyaka mukaaga okutuusa mu Gwekkumi 2011.  

Mu Gwekkuminogumu 2011, yeegatta ku URSB nga Maneja, Intellectual Property, n’aweereza mu kifo ekyo okutuusa mu Gwomukaaga 2013. Oluvannyuma yakuzibwa n’afuulibwa Dayirekita, akulira okuwandiisa bizinensi, n’aweerezayo okutuusa mu Gwokubiri 2017, lwe yafuuka Dayirekita, Intellectual Property mu URSB.   

Mu Gwekkuminebiri 2020, oluvannyuma lw’okulondebwa kwa Bemanya Twebaze ku bwa Dayirekita w’ekitongole kya African Regional Intellectual Property Organization (ARIPO), olukiiko olufuzi olwa URSB lwakola yintaviyu ez'ani anamuddira mu bigere era Mercy Kainobwisho n’alondebwa ng’asinga. Yayingira ofiisi nga 22 Ogwekkuminebiri 2020. 

## Ebijuliziddwamu

## Ebijuliziddwamu w'abweru wa Wikipedia
 

* Mercy Kainobwisho azze mu bigere bya Bemanya Twebaze ku bwa Registrar General mu URSB Okuva nga 8 Ogwekkuminebiri 2020.
Sumaya Komuntale

**Sumaya Komuntale** (yazaalibwa 3 ogw'omunaana 2003), era yawandiikibwa **Sumayah Komuntale**,  Munnayuganda omusambi w'omupiira  azannya ng'o muzibizi wa kkono mu kiraabu ya FUFA Women Super League eya Tooro Queens FC ne ttiimu y'eggwanga ey'abakazi mu Uganda .

## Obulamu obuto
Komuntale yakulira Kyenjojo era wa Batooro . 

## Omulimu gwa kiraabu
Komuntale yazanyira Tooro queens mu Uganda.[3]

## Omulimu gw’ensi yonna
Komuntale yazannyira Uganda ku mutendera gw'abakulu mu mpaka z'okusunsulamu abagenda okuzannya mu mpaka za Africa Women Cup of Nations eza 2022.[2] 

## Ebijuliziddwa


## Ebiyungo eby’ebweru

* Sumaya Komuntale on Instagram